Szerb Köztársaság

Vajdaság Autonóm Tartomány

ÓBECSE KÖZSÉG

ÖSZTÖNDÍJAT ODAÍTÉLŐ BIZOTTSÁG  
Ikt. szám: II 612-1/2017

Kelt: 2017. 11. 20.

Ó B E C S E

Az Óbecse község területén lakóhellyel rendelkező egyetemisták ösztöndíjazásáról szóló határozat (Óbecse Község Hivatalos Lapja, 11/2012. szám) 6. szakasza alapján az ösztöndíjat odaítélő bizottság 2017. 11. 20-án

PÁLYÁZATOT

ír ki

ösztöndíjak odaítélésére egyetemi hallgatók számára a 2017/2018-as tanulmányi évben

I.

A pályázatot összesen 50 ösztöndíjra írjuk ki.

A Nemzeti Foglalkoztatási Szolgálat Újvidéki Fiókintézetének Óbecsei Kirendeltsége által összeállított beszámoló alapján megállapított, hogy Óbecse község területén különös szükség mutatkozik a magasan szakképzett egyénekre, illetve a hiányszakmák a következők: okleveles gépészmérnök, okleveles elektromérnök, okleveles gyógyszerész, matematika és fizika tanár, kémia tanár és biológia tanár.

II.

Az egyetemi hallgatók a következő feltételek teljesítésével kaphatnak ösztöndíjat:

- a Szerb Köztársaság állampolgárai és lakóhelyük Óbecse község területén van,

- a Szerb Köztársaság által alapított felsőoktatási intézmény rendes egyetemi hallgatói,

- a Szerb Köztársaság költségvetéséből finanszírozott rendes egyetemi hallgatók,

- a folyó tanévben először irakoztak be az első vagy másodfokú tanulmányok adott évfolyamára, illetve először valósították meg az abszolvensi státuszt,

- egyetemi tanulmányaik során nem ismételtek évet,

- egyetemi tanulmányaik alatt legalább 8-as átlagosztályzatot értek el,

- alapfokú egyetemi tanulmányok harmad- vagy negyedéves hallgatói, mesterképzés első- vagy másodéves hallgatói, illetve első alkalommal valósították meg az abszolvensi státuszt az alapképzés vagy a mesterképzés alatt.

III.

Ösztöndíjra nem jogosulhat az a hallgató, aki:

- abszolvensi státusszal rendelkezik, de abszolvensi időszaka letelt,

- munkaviszonyban van,

- betöltötte 26., illetve 27. életévét, amennyiben a tanulmányok nyolc szemesztertől hosszabb ideig tartanak,

- valamilyen más ösztöndíjban részesül, amelyet a Szerb Köztársaság költségvetéséből biztosítanak, illetve amelyet Óbecse község költségvetéséből finanszíroznak.

IV.

Az ösztöndíj odaítélésére vonatkozó kérelemhez mellékelni kell a következő dokumentumokat:

1. a bizottság által elkészített, kitöltött jelentkezési űrlapot,

2. a megfelelő évfolyam adott szemeszterére való beiratkozás igazolásának eredeti példányát, amelyen fel van tüntetve, hogy a hallgatót a költségvetésből finanszírozzák (a leckekönyv fénymásolatával)

3. az egyetem igazolását az elért tanulmányi átlageredményről,

4. az egyetem igazolását arról, hogy a hallgató nem ismételt évet,

5. a hallgató személyi igazolványának a fénymásolatát, illetve a leolvasott személyi igazolványát,

6. az illetékes intézmény igazolását a tanulmányokról minden rendes iskoláztatásban résztvevő családtagra vonatkozóan,

7. a hallgatónak a jelentkezési űrlapon található nyilakozatát arról, hogy nem részesül a költségvetésből finanszírozott más ösztöndíjban.

Minden igazolást eredeti példányban vagy hitelesített fénymásolat formájában kell átadni zárt borítékban.

V.

Az ösztöndíjakat havi 8.000,00 dináros összegben fizetik ki tíz egyforma havi részletben folyó hónap 15-ig az előző hónapra vonatkozóan, októbertől júliusig tartó időszakra.

VI.

A rangsorolás feltételeit, a pontozási módot, valamint az ösztöndíjak odaítéléséről szóló határozat meghozatalának módját Az Óbecse község területén lakóhellyel rendelkező egyetemisták ösztöndíjazásáról szóló határozat (Óbecse Község Hivatalos Lapja, 11/2012. szám) szabályozza.

VII.

Az ösztöndíjra jogosult hallgató az ösztöndíjazásról szerződést köt a községi elnökkel.

A szerződéssel szabályozzák az ösztöndíjazó és az ösztöndíjra jogosult egymás iránti jogait és kötelezettségeit, s az ösztöndíjra való jogosultság megszerzéséről szóló határozat végérvényessé válását követő 15 napos határidőn belül kötik meg.

VIII.

Az ösztöndíjak jelen pályázat útján történő odaítélésére irányuló jelentkezéseket az ösztöndíj odaítélő bizottsághoz kell eljuttatni zárt borítékban Óbecse Község Közigazgatási Hivatalának iktatója által, amely Óbecsén a Felszabadulás tér 2. szám alatt taláható, a 7-es iroda 2. tolóablakánál, s melynek munkaideje 8.00 órától 14.00 óráig tart.

Az űrlapokat le lehet tölteni Óbecse község hivatalos honlapjáról vagy át lehet venni Óbecse Község Községi Közigazgatási Hivatalának iktatójában.

A dokumentumok átadásának határideje 15 nap a pályázat megjelentetésétől számítva, Óbecse Község honlapján illetve hirdetőtábláján.

A hiányos és késve érkező jelentkezéseket nem vesszük figyelembe, hanem elvetjük.

A BIZOTTSÁG ELNÖKE

Szilágyi Edit